Μπουκίτσες κοτόπουλου τηγανητές σε πίτα (αρμένικο ταντούνι)
Ένα από τα πιο παραδοσιακά καθημερινά αρμένικα φαγητά, που τυλίγεται σε πίτα lavash ή παρόμοια πίτα της προτίμησής μας.
1.500 γρ. φιλέτα κοτόπουλου, ανάμεικτα από στήθος και μπούτι, σε κομμάτια 1 εκ. , ελαιόλαδο, για το τηγάνισμα, 1/2 κουτ. γλυκού ξερή λουίζα ή εστραγκόν ή λεμονοθύμαρο (με ελαφρές διαφορές μεταξύ τους στο τελικό αποτέλεσμα), καλά τριμμένα , 1 κουτ. σούπας κάρι , 1 κουτ. σούπας πάπρικα γλυκιά ή ανάμεικτη με καυτερή , 1 κουτ. σούπας μουστάρδα , αλάτι, φρεσκοτριμμένο πιπέρι, περίπου 300 γρ. γιαούρτι , 300 γρ. ντοματίνια, ψιλοκομμένα , 4-6 πίτες lavash (σε καταστήματα με ποντιακά, αρμένικα ή ρωσικά προϊόντα) , τα φύλλα από 1/2 μάτσο κόλιανδρο ή μαϊντανό, ψιλοκομμένα
Για να φτιάξουμε το αρμένικο ταντούνι: Βάζουμε σε ευρύχωρο μπολ όλα τα υλικά της μαρινάδας, προσθέτουμε το κοτόπουλο και ανακατεύουμε ξανά, καλά. Σκεπάζουμε το μπολ και το βάζουμε στο ψυγείο για τουλάχιστον 1 ώρα.Σε μεγάλο αντικολλητικό τηγάνι ρίχνουμε 1 εκ. ελαιόλαδο και το ζεσταίνουμε σε μέτρια προς δυνατή φωτιά μέχρι να αρχίσει να αχνίζει. Ρίχνουμε το κοτόπουλο σε 3-4 δόσεις ή περισσότερες (αν το βάλουμε όλο, θα πέσει η θερμοκρασία του λαδιού και το κοτόπουλο θα βράσει αντί να τηγανιστεί) και τηγανίζουμε για 6-7 λεπτά, ανακατεύοντας τακτικά, μέχρι τα κομμάτια να πάρουν παντού χρυσαφένιο χρώμα, αλλά να παραμείνουν ζουμερά. Τα στραγγίζουμε σε χαρτί κουζίνας.Ζεσταίνουμε τις πίτες lavash για λίγα λεπτά, για να μαλακώσουν. Μοιράζουμε το κοτόπουλο και τα ντοματίνια στις πίτες και τις τυλίγουμε σε ρολό. Ρίχνουμε από πάνω γιαούρτι κατά βούληση και πασπαλίζουμε με το ψιλοκομμένο μυρωδικό.
Γιαούρτι,Κοτόπουλο,Ντομάτα